देहरादून: उत्तराखंड के उत्तरकाशी जिले में 11 वर्षीय एक लड़की का उसके घर से अपहरण किए जाने के बाद कथित तौर पर गैंगरेप के बाद उसकी हत्या कर दी गई. उत्तरकाशी के पुलिस अधीक्षक ददन पाल ने बताया कि आरोपी जिले के भाखड़ा गांव में बिजली का कनेक्शन काटने के बाद लड़की के घर में घुसे और उन्होंने उसका अपहरण कर लिया. यह घटना उस वक्त घटी जब वह अपने माता-पिता के साथ सो रही थी. उन्होंने कहा कि वे उसे घर से दूर ले गए और कथित तौर पर उससे बारी-बारी से बलात्कार किया.